hu hu hu hu hu hu hu hu en pt es id hu hu hu hu sk hu hu hu hu hu hu hu hu hu es hu hu hu hu hu hu hu hu hu hu hu hu hu hu en ca en en en en az hu hu hu de hu de hu de hu de hu hu hu es hu hu hu hu hu hu hu hu hu hu hu hu hu hu hu es pt es en en es pt hu en hu
Rekord drága lesz a Babaváró hitel 2021. novembertől – pécsiérték.hu
Több színes programot kínál szeptemberben a Duna-Dráva Nemzeti Park
A Magnus Aircraft Fusión 212 kisrepülőgépe bemutatkozik az Egyesült Államokban
Pécs díszpolgára lett Uhrik Teodóra táncművész
Könyvbemutatót tart Bognár Papp Irén Pécs Város Napján
Megújult a Zrínyi-várat övező park Szigetváron
Rekord drága lesz a Babaváró hitel 2021. novembertől
Facebook Twitter Tumblr Pinterest
A Babaváró hitel alapvetően egy ingyenes, vagyis kamatmentes kölcsön. Ennek ellenére kapcsolódik a konstrukcióhoz kamat, csak azt az állam fizeti meg helyettünk. De mi a helyzet akkor, ha valami miatt elveszítjük a kamatkedvezményt? Ebben az esetben már nagyon is lényeges a Babaváró kamatának nagysága, ami novembertől rekord magasságba emelkedik.
A Babaváró hitel egy kamatmentes, szabad felhasználású, ingatlanfedezet nélküli hitel. (A maximális hitelösszeg 10 millió forint, a futamidő legfeljebb 20 év.) Éppen ezért általában nem is érdekli az igénylőket a konstrukció kamata, hiszen azt nem nekik kell megfizetniük. Azonban a kamatmentesség elveszíthető, sőt, sok esetben az addig kapott kamattámogatást is vissza kellhet fizetni. Innentől kezdve pedig már nagyon is lényeges lehet a kamat mértéke. A jelenlegi piaci környezetben – emelkedő alapkamat és bankközi hozamok – nem meglepő, hogy a Babaváró normál kamata is emelkedik.
Mennyi lesz a Babaváró hitel normál kamata novembertől?
Az Államadósság Kezelő Központ Zrt. minden hónapban közzé teszi a Babaváró kamatára érvényes referencia mutatót. A közzétételt követő hónapban igényelt Babaváró kölcsönök állam által fizetett kamata ezen referenciaértéktől függ. Ezt a mutatót az 5 éves futamidejű állampapírok elmúlt három havi aukciós hozamainak értéke alapján határozzák meg. Ez az érték az elmúlt hónapokban folyamatosan emelkedett, emiatt a Babaváró 2019. júliusi indulása óta nem volt még ilyen magas szinten.
A referenciamutató novemberi értéke 2,22%, miközben az eddigi legmagasabb érték 2,10% volt még 2019. júliusában. Ez alapján a kölcsön kedvezményes kamata 4,89%, míg a kölcsön induló normál kamata 7,89% lesz a jövő hónaptól. Vagyis soha ilyen drága nem volt még a Babaváró.
1,9 millió forintot is jelenthet a Babaváró kamatemelkedése
Igen komoly következménye van a kamatkedvezmény elvesztésének, az emelkedő kamatkörnyezet pedig még rá is tesz erre egy lapáttal. Azok, akik 2019. decemberében vették fel a Babavárót, 1,9 millió forintot spórolhatnak ahhoz képest, mintha 2021. novemberében igényelnék a konstrukciót. (Természetesen abban az esetben, ha a kamattámogatást elveszítenék.)
Tegyük fel, hogy a családnak nem születne meg 5 éven belül a gyermeke. Ebben az esetben az addig kapott kamattámogatást vissza kellene fizetniük. Ez az egyszeri büntetés a 2019. decemberben igénylőknek 1,44 millió forintot jelentene, míg a jövő hónapban Babavárót kérelmezőknek 2,14 millió forintot kellene visszafizetniük. (Vagyis az egyszeri büntetés is megemelkedett 700 ezer forinttal.)  A havi törlesztőrészlet is megemelkedne, hiszen elveszne a hátralévő futamidőre a kamatmentesség. Itt is kiugrana a kamatemelkedés hatása: a 2019 decemberében Babavárót igénylők 1,2 millió forinttal fizetnének kevesebbet vissza a hátralévő futamidő alatt, mint azok, akik novemberben vennék fel a kölcsönt. (Azt feltételezve, hogy a kamatok nem változnak a futamidő alatt.)
Mikor veszíthetjük el a kamatkedvezményt?
Mely esetben bukhatjuk el a Babaváróhoz kapcsolódó kedvezményeket? Érdemes ezeket a negatív eseményeket is szem előtt tartani:
Elveszítjük a kamatmentességet, amennyiben nem születne gyermekünk a futamidő első 5 évében. Ráadásul az addig kapott kamattámogatást is vissza kellene fizetnünk.
Normál kamattal kell fizetnünk a kölcsönt a továbbiakban akkor is, ha elválunk a futamidő alatt. (Ha a válásig nem született meg a kamatmentességet végelegessé tévő gyermekünk, akkor az addig kapott kamattámogatást is vissza kellene fizetnünk.)
Akkor is elveszítjük a kamatmentességet, ha külföldre költözünk. Sőt, ebben az esetben mindenképpen vissza kell fizetnünk az addig kapott kamattámogatást is az állam felé.
Természetesen akkor is elbukjuk a hitel ingyenességét, ha kiskorú gyermekünket nem mi neveljük a továbbiakban. Ekkor is vissza kell fizetnünk az addig kapott kamattámogatást.
Click to share on Facebook (Opens in new window)
Click to share on Twitter (Opens in new window)
Click to share on Tumblr (Opens in new window)
Click to share on Pinterest (Opens in new window)
Babaváró hitel kamat kölcsön
A Szabadságutca idős platánjai kapnak ápolást
Több mint hárommilliárd forintos víziközmű-rekonstrukció indulhat el Pécsen
Fülöp Attila: idén a 2010-es összeg három és félszerese jut szociális és gyermekvédelmi kiadásokra
Életbe lépett a hőség miatti “vörös kód”
A városfejlesztési terveket hamarosan le kell adni…
Ön szerint milyen városképe legyen a jövőben Pécsnek?
Pécsi polgárok hívták életre a Pécsi Értékközösség...
BIOKOM Dr. Őri László előadás fejlesztés felsőoktatás felújítás Janus Pannonius Múzeum Kerek Világ Alapítvány kiállítás koronavírus Kővári János oltás orbán viktor Pannon Filharmonikusok programok Pécsi Nemzeti Színház pécsi tudományegyetem támogatás
© Copyright 2022, Minden jog fenntartva. |  Pécsi Értékközösség Alapítvány
Facebook Twitter WhatsApp Telegram